2018 ברוסיה
אירועים בולטים

1 בינואר – נאסר על שתיית משקאות האנרגיה, שהוצאו מחוץ לחוק.
1 בינואר – הקרן הרזרבית, שהוקמה בשנת 2008, פורקה ומוזגה עם קרן העושר הלאומית המהווה חלק מקופת רזרבות הזהב של המדינה.
15 בינואר – 2 גברים רעולי פנים חמושים בסכינים נכנסו לבית ספר מספר 127 בעיר פרם ופצעו מורה אחת ו-12 תלמידים. הם נעצרו על ידי המשטרה ונלקחו לחקירה.
5 בפברואר – סופת שלגים במוסקבה: כמות השלג במוסקבה שברה שיא בן 100 שנה כאשר נערמו בבירה כ-45 ס"מ שלג. כמות ששווה לכמות הממוצעת בחודש פברואר כולו.
11 בפברואר – התרסקות טיסה 703 של סראטוב איירליינס - מטוס נוסעים בטיסה ממוסקבה לעיר אורסק התרסק במחוז מוסקבה, כשעל סיפונו 71 נוסעים ואנשי צוות.
18 בפברואר – פיגוע בעיר קיזליאר שבדאגסטן. גבר חמוש ברובה ציד ירה למוות ב-5 אנשים ופצע 4 אחרים בכניסה לכנסייה. היורה, חליל חלילוב בן ה-22 שנוטרל על ידי המשטרה, היה חבר בתא רדום של ארגון המדינה האסלאמית.
22 בפברואר
שחקן הקרלינג הרוסי אלכסנדר קרושלניסקי הורשע באימרוץ במהלך משחקי אולימפיאדת החורף, לאחר שנמצאו שאריות מלדוניום בדמו. מדליית הארד שבה זכה עם זוגתו, אנסטסיה בריזגאלובה, בתחרות הקרלינג לזוגות מעורבים נושלה.
חיל האוויר הרוסי התחיל לקלוט לשירות מבצעי את מפציצי החמקן מדגם סוחוי Su-57.
23 בפברואר – דו-קרב כל-רוסי בתחרות ההחלקה על הקרח באולימפיאדת פיונגצ'אנג, המחליקות אלינה זגיטובה ויבגניה מדבדבה זכו במדליות כסף וזהב, בהתאמה. בנוסף, נבחרת רוסיה בהוקי קרח זכתה לראשונה בתולדותיה במדליית זהב בטורניר ההוקי קרח האולימפי.
6 במרץ – המעורבות הרוסית במלחמת האזרחים בסוריה: 39 חיילים נהרגו בהתרסקות מטוס בבסיס חמיימים.
7 במרץ – 8 הרוגים בהתרסקות מסוק צבאי מדגם מיל מי-8 בצ'צ'ניה שהיה שייך לזרועות הביטחון הרוסיים.
18 במרץ – הבחירות לנשיאות רוסיה. פוטין נבחר לקדנציה רביעית ברוב של 76%.
25 במרץ – עשרות הרוגים בשריפת ענק שפרצה במרכז המסחרי "דובדבן החורף" בעיר קמרובו. בעקבות הטרגדיה פוטרו מפקד משטרת קמרובו, מושל קמרובו אמן טולייב ונעצרו בכירים בהנהלת הקניון. במקום טולייב, מונה סגנו סרגיי צבליוב, לממלא מקום המושל.
4 באפריל – שרפה במרכז המסחרי "פרסאוס לילדים" במוסקבה. אדם אחד נהרג וארבעה נפצעו. 600 איש פונו בהצלחה מהמקום ועוד 20 חולצו על ידי כבאי המשרד למצבי חירום.
16 באפריל – אפליקציית טלגרם נאסרה לשימוש בשטחי הפדרציה הרוסית, לאחר שמפתחי האפליקציה סירבו למסור את מפתחות ההצפנה לידי שירות הביטחון הפדרלי.
5 במאי
לוקומוטיב מוסקבה זוכה באליפות ליגת העל הרוסית בכדורגל לראשונה מזה 14 שנה.
אלפי מפגינים נגד פוטין בסימן "הוא לא הצאר שלנו" במספר ערים ברוסיה.
7 במאי – פוטין הושבע לתפקיד הנשיא בפעם הרביעית. בטקס נחשפה הלימוזינה הנשיאותית החדשה, דגם Aurus Senate, מתוצרת מקומית.
8 במאי – דמיטרי מדבדב מונה לקדנציה שנייה כראש ממשלת רוסיה.
16 במאי – הגשר מעל מצר קרץ' נפתח לתנועת כלי רכב
19 במאי – אזרח ו-2 שוטרים נהרגו בניסיון למנוע פיגוע, בכנסיית המלאך מיכאל בעיר גרוזני שבצ'צ'ניה. שוטר נוסף נפצע וארבעת המחבלים חוסלו.
14 ביוני עד ה¯15 ביולי — רוסיה מארחת את אליפות העולם בכדורגל ה-21 במספר.
16 ביוני – נהג מונית קירגיזי פצע שמונה איש באירוע דריסה במרכז מוסקבה. הוא נלכד על ידי כוחות משטרת מוסקבה.
1 ביולי – מונדיאל 2018: נבחרת רוסיה בכדורגל העפילה, לראשונה בתולדותיה, לרבע גמר גביע העולם בכדורגל לאחר שגברה על ספרד בדו-קרב פנדלים.
19 ביולי – מחאה ציבורית פרצה בכמה ערים בעקבות החלטת הממשלה להעלאת גיל הפרישה.
4 באוגוסט – 18 הרוגים בהתרסקות מסוק מיל מי-8 בסיביר.
ספטמבר — תחנת הכוח הגרעינית לנינגרד-2 החלה את פעילותה.
8 בספטמבר – הבחירות לרשויות המקומיות ברוסיה: מתמנים מושלים חדשים למחוזות השונים ברוסיה. בפרימוריה הבחירות בוטלו בשל חשד לזיופים והוחלט על בחירות חדשות ללא השתתפות המפלגה הקומוניסטית. בבחירות לראשות העיר מוסקבה נבחר סרגיי סוביאנין לקדנציה נוספת.
3 באוקטובר – מושל סנקט פטרבורג גאורגי פולטאבצ'נקו פוטר מתפקידו. לממלא מקומו מונה אלכסנדר בגלוב, עד לבחירות שתתקיימנה בספטמבר 2019.
4 באוקטובר – התרסקות מסוק AS-350 במחוז קוסטרומה. בהתרסקות נהרג סאאק קראפטיאן, סגן התובע הכללי של רוסיה.
8 באוקטובר – קשר קרסנודאר פאבל מאמייב וחלוץ זניט אלכסנדר קוקורין היו מעורבים בקטטה בבית קפה במוסקבה, במהלכה השניים הכו את דניס פאן, ראש מחלקת תעשיית הרכב ובניית רכבות במשרד המסחר והתעשייה. נגד השניים נפתח תיק פלילי במשטרה.
11 באוקטובר – החללית סויוז MS-10 נאלצה לבצע נחיתת חירום בעקבות תקלה, הקוסמונאוט הרוסי והאסטרונאוט האמריקאי הצליחו לצנוח בשלום. זו התקלה הראשונה בסדרת חלליות הסויוז מאז 1973.
17 באוקטובר – המתקפה במכללה הטכנולוגית בקרץ': תקרית ירי במכללה הטכנולוגית של קרץ', בחצי האי קרים. סטודנט בן 18 בשם ולדיסלב רוסליאקוב שהביא למות 19 איש, פצע עוד 47 אחרים באמצעות מטען נפץ וירי מרובה שברשותו ולאחר מכן התאבד. גופתו נמצאה בספרייה בקומה השנייה של המכללה על ידי שוטרי משטרת רוסיה ואנשי ועדת החקירות של רוסיה.
31 באוקטובר – פיגוע במטה שירות הביטחון הפדרלי בעיר ארכנגלסק. נער בן 17 פוצץ מטען חבלה בכניסה למבנה, הוא נהרג במקום, עמו נפצעו 3 אנשי שירות הביטחון.
25 בנובמבר – תקרית במצר קרץ' בה היו מעורבים כלי שיט של הצי האוקראיני שניסו לעבור תחת גשר קרים אל ים אזוב וכניסתם נמנעה על ידי ספינות משמר החופים הרוסי.
23 בדצמבר – שרפה שפרצה במכרה בסוליקאמסק שבמחוז פרם הביאה למות 9 כורים.
28 בדצמבר – אזרח אמריקאי בשם פול וילן נעצר על ידי שירות הביטחון הפדרלי באשמת ריגול.
30 בדצמבר – 6 פצועים בתאונה בעיר סנקט פטרבורג, לאחר שרכב מרצדס התנגש ברכב סובארו סמוך לגשר אניצ'קוב ונבסקי פרוספקט וסטה למדרכה בה דרס 6 איש.
31 בדצמבר – פיצוץ בלון גז הביא להתמוטטות בניין מגורים בעיר מגניטוגורסק. באסון דווח על מות 22 נשים והיעדרותם של 19 אנשים נוספים.